
СТОЛИЧНА ОБЩИНА

          София 1000 ул. “Московска” 33, телефонен номератор 9377xxx, факс 9810653, www.sofia.bg
Информация по чл. 4, ал. 3 от Наредбата за ОВОС
Характеристика на инвестиционното предложение:

1. Резюме на предложението:

Мостът над река Янчовска, по продължение на ул. „Катунище“ в с. Бистрица е в предаварийно състояние и не подлежи на възстановяване. Предвижда се разрушаване на съществуващото съоръжение и изграждане на нов мост (без да се засяга имоти частна собственост) и привързването му към съществуващите улици. Общата дължина на съоръжението около 8м.
 (посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)
2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Съоръжението се намира над р. Янчовска, по продължението на ул. "Катунище" в с. Бистрица. Предвижда се аварийно възстановяване на моста. Съществуващото съоръжение е в много лошо състояние (връхната конструкция е изпълнена от бетонови панели с ширина около 3.00м, липсват ограничителни системи). Съоръжението е в предаварийно състояние и не подлежи на възстановяване. 

Налага се да се разруши и изгради нов мост. 
Предвижда се изграждането на нов мост с дължина 8,10м от край връхна конструкция до край връхна конструкция и статически отвор 7,0м. Връхната конструкция на моста представлява стоманобетонна плоча с дебелина 40см от обикновен стоманобетон - С35/45. Габаритът на моста е 3,50м с пътно платно 3,0м и два борда за поставяне на предпазна ограда парапет по 25см. Връхната конструкция е с наклон на пътното платно от 2%. Надлъжния наклон на моста е 5,72%. Устоите представляват монолитни стени от бетон С25/30 завършващи с кусинет. Върху тротоарните блокове /бордове/ се монтира комбинирана предпазна ограда парапет. По тротоарния блок страна вток е предвидено окачване на нов водопровод Ф110 с обсадна тръба Ф267/8мм. 

Фундирането на моста е плоско.
Към моста се предвиждат две подпорни стени от към втока на реката и една от към оттока. Запазва се един от устоите от каменна зидария на стария мост и превръщането му в четвърта подпорна стена. 

Всички открити стоманобетонни повърхности, връхна конструкция, долно строене и подпорни стени  се обработват със защитно антикарбонизационно покритие 

Новото съоръжение се привързва с пътни връзки в южна посока към ул. „Янчовска река“ и към съществуваща площадка с трошено каменна настилка в северна посока. Ширината на пътните връзки е 4.00 с платно за движение 3.00м, ограничено двустранно с водещи ивици по 0.25м. 

Конструкцията на пътната настилка е както следва: 

-плътен асфалтобетон тип А Е=1200Мра h=5см. 
-плътен асфалтобетон тип А Е=1200Мра h=5см. 
-основа от тр. камък 0-40 Е=350Мра h=40см. 
Съществуващия водопровод ф25мм поц. тр. над река Янчовска отпада от експлоатация. Новопроектираният водопровод ф110мм ПЕВП пресича река Янчовска посредством новото мостово съоръжение. Окачването на водопровода е от западната страна на моста. В обхвата на мостовата конструкция водопровода се монтира в стоманена обсадна тръба ф267.0х8.0мм, обвита с топлоизолация, топлофол и поцинкована ламарина, окачена за моста. Окачването на водопровода за мостовата конструкция е конзолно чрез стоманени профили.  В най-високата част на преминаването се монтира спирателен кран за обезвъздушаване. По трасето на водопровода са предвидени 1 брой спирателен крана и 1 брой пожарен хидрант тип надземен.
3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Настоящото инвестиционно предложение на Столична община е съобразено и съответства на Подробния устройствен план. 

Орган по одобряване/разрешаване на инвестиционното предложение по реда на специален закон е Направление „Архитектура и Градоустройство” - СО, чрез издаване на разрешително по реда на Закона за устройство на територията

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Обектът е на територията на Столична община – район „Панчарево“.

Координати : 

X 4719090.52; Y 323699.70
X 4719107.54; Y 323702.32
СМР няма да се извършват извън вече съществуващата пътна инфраструктура и не се засягат елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство. Не се очаква да има трансгранично въздействие.

Схема на разположението на обекта:

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

По време на експлоатацията на моста не се предвижда използване на природни ресурси. По време на строителството се предвижда водовземането за питейни нужди да се извършва от съществуващата водоснабдителна мрежа, без да има нужда от изграждането на нова такава. 
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Очакваните отпадъци са класифицирани съгласно Наредба № 3 за класификация на отпадъците (обн. ДВ бр. 44/2004 г.). Генерирането на отпадъци е основно през периода на строителство на транспортната инфраструктура. 

Очаквани опасни отпадъци

Не се очаква генериране на опасни отпадъци, при които е възможен контакт с води.

7. Очаквани общи емисии на вредни вещества във въздуха по замърсители:

Генерирането на вредни вещества във въздуха е основно през периода на строителство на транспортната инфраструктура. Очаква се генериране само на прахови частици, като за намаляването му ще бъдат предприети мерки – оросяване на строителната площадка и измиване на техниката при напускане на строителната площадка.

8. Отпадъци, които се очаква да се генерират и предвиждания за тяхното третиране:

17 01 01 – Бетон; 17 04 05 – Желязо и стомана; 17 05 04 – Почва и камъни; 17 06 04 – Изолационни материали;17 09 04 – Смесени отпадъци от строителство; 17 03 01* – Асфалтови смеси, съдържащи каменовъглен катран и 17 03 02 – Асфалтови смеси, съдържащи други вещества, различни от упоменатите в 17 03 01 - отпадъкът ще се генерира при технологично фрезоване на съществуваща асфалтобетонова настилка и разваляне и отнемане на съществуваща асфалтобетонова настилка. Ще се генерират и остатъци от асфалт (свързващ асфалтов пласт – биндер и износващ пласт) при повърхностното нанасяне на асфалтовите покрития. Състав на отпадъците – минерални фракции, минерално брашно, битум, катран, асфалт и полимери.

Образуваните отпадъци ще се предават и транспортират от обекта съгласно писмен договор сключен между фирмата – изпълнител на строителството и лица, притежаващи съответните разрешителни за дейности с отпадъци по реда на Закона за управление на отпадъците или комплексно разрешително.

По време на експлоатацията на транспортната инфраструктура, във връзка с нейното целогодишно поддържане, последното ще се явява постоянен генератор на отпадъци с код 20 03 03 отпадъци от почистване на улици. Почистването се прави по график.

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)
От реализацията на инвестиционното предложение се очаква формирането само на битови отпадъчни води от работещите на обекта. Ще бъдат осигурени химически тоалетни при реализирането на проекта.

Осъществяването на инвестиционното предложение предвижда подобряване на параметрите на отводняване на пътното платно. 

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични:

(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)
Не се очаква наличие на опасни химични вещества. 

